section_heading: Vatikanski tečaj formacije za nove biskupe 2022.
paragraph_text: Tijekom rujna 2022. u prostorijama Sveučilišta Regina Apostolorum u Rimu održavao se godišnji tečaj za novoimenovane i novozaređene biskupe u organizaciji vatikanskog Dikasterija za biskupe. Glavna tema bila je "Naviještati evanđelje u promjenjivim vremenima: služba biskupa". S obzirom na to da prijašnjih godina tečaj nije bilo moguće organizirati zbog covida, ove se godine on održao u dva kruga, a zajedno na njemu sudjeluje oko 320 biskupa sa svih kontinenata. U drugom tjednu – za biskupe iz Europe, SAD-a, Kanade, Južne Amerike, Australije i Oceanije – profesor mons. Tomáš Halík, koji je između ostaloga bio predavač na drugoj Ljetnoj školi teologije u Dubrovniku od 18. do 24. srpnja 2021. godine, pozvan je iz Dikasterija za biskupe da održi predavanje o "znakovima vremena i ulozi Crkve". Svoje predavanje nazvao je "33 teze o Crkvi u vremenu promjene epoha"<ref>.